नगर में लोगों को आवागमन की समस्या से निजात दिलाने के लिये जल्दी ही सिटी बस चलायी जायेगी। इस बात की जानकारी जिलाधिकारी नितिन सिंह भदौरिया ने शिविर कार्यालय में आयोजित एक बैठक में दी। उन्होंने कहा कि नगर में परिवहन असुविधाओं को देखते हुये यहां सिटी बस चलाने का निर्णय लिया गया है। ये बसें पूरे अल्मोड़ा शहर को छूते हुये कटारमल, कसारदेवी व चितई आदि स्थानों तक जायेंगी। जिलाधिकारी ने कहा कि शहरवासियों को आने जाने में दिक्कतों का सामना न करना पड़े साथ ही बाहर से आ रहे पर्यटको ंको भी निकटवर्ती पर्यटन स्थलों के लिये आने-जाने की सुविधा मिल सके इसलिये इन बसों के संचालन हेतु विस्तृत कार्य योजना बनाने का निर्णय लिया गया है।